Iepirkuma komisijas 2016.gada 25.augusta sēdē sniegtās atbildes

uz ieinteresētā piegādātāja uzdotajiem jautājumiem par

atklātā konkursa **„ HIV un pavadošo infekcijas slimību profilakses un kaitējuma mazināšanas pakalpojumu nodrošināšana mobilajā vienībā un ielu darbā Rīgā un Pierīgā”**

(iepirkuma identifikācijas Nr. SPKC 2016/13), nolikumu

**Jautājums:** Kā tiks izvērtētas Pretendenta profesionālās spējas - vai būtiska ir tikai 3 gadu pieredze vai arī sniegtā pakalpojuma apjoms? Vai tas varētu būt pluss, mīnuss vai tam nav pilnīgi nekādas nozīmes, ja Pretendenta organizācija šobrīd iespēj paveikt ~70% kaitējuma mazināšanas darba apjoma valstī?

**Atbilde**: Attiecībā uz Pretendenta profesionālajām spējām, Pasūtītājs ir noteicis prasību, ka Pretendentam pēdējo 3 (trīs) gadu laikā (skaitot līdz piedāvājuma iesniegšanas termiņam) ir jābūt sniegušam HIV un pavadošo infekciju profilakses un kaitējuma mazināšanas pakalpojumus injicējamo narkotiku lietotājiem (Iepirkuma Nolikuma 11.3.punkts). Savukārt Nolikuma 11.4.punkts nosaka prasības Pretendenta piesaistāmajam personālam. Pasūtītājs nav paredzējis vērtēt Pretendenta sniegtā pakalpojuma apjomu, kā arī nav noteicis prasību sniegt pakalpojumu iespējami plašākam klientu lokam

**Jautājums:** Lūdzu papildus izskaidrojumu frāzei "pretendenta pieredzes apraksts atbilstoši Instrukcijas 9.3. punktam..." vai "Instrukcija" ir domāts "Nolikums", bet tad 9.3.punktā skaidrojumu par šo tēmu neatrodam.

**Atbilde**: Nolikumā tiks veikti grozījumi un pagarināts iesniegšanas termiņš.

**Jautājums**: Lūdzu skaidrojumu, kurš punkts ir domāts zem vārdiem "...instrukcijas 9.4.punktā minētos..." *Manuprāt, te tāpat 9.4. vietā p. 11.4.*

**Atbilde**: Nolikumā tiks veikti grozījumi un pagarināts iesniegšanas termiņš.

**Jautājums:** Lūdzu precizējumu minētajam "...9.4. punktā...", iespējams, ka domāts ir cits šī nolikuma punkts.

**Atbilde**: Nolikumā tiks veikti grozījumi un pagarināts iesniegšanas termiņš.

**Jautājums:** Vai juridiski tas būs atbilstoši, ja plānojam iegādāties mikroautobusu līzingā un nomaksāt to pa daļām? Tad taču tas neskaitīsies apakšuzņēmējs?

**Atbilde**: Publisko iepirkumu likuma izpratnē apakšuzņemējs ir pretendenta vai tā apakšuzņēmēja piesaistīta vai nolīgta persona, kura veic būvdarbus vai sniedz pakalpojumus, kas nepieciešami ar pasūtītāju noslēgta publiska būvdarbu vai pakalpojumu līguma izpildei neatkarīgi no tā, vai šī persona būvdarbus veic vai pakalpojumus sniedz pretendentam vai citam apakšuzņēmējam (PIL 20.panta sestā daļa).
Līzinga devējs nebūs apakšuzņēmējs.

**Jautājums:** Vai iepirkuma komisijas izvēles vienīgais kritērijs būs "piedāvājums ar viszemāko cenu"? Kāda vērtība vai ietekme varētu būt papildus dokumentiem, piem. atbalsta un profesionalitātes un augstas kvalitātes darba apliecinājuma vēstulēm no sadarbības partneriem, ko pieļauj šī nolikuma punkts 17.1.3.?

**Atbilde:** Atbilstoši iepirkuma Nolikuma 17.1.3.punktam, Pretendents ir tiesīgs papildus nolikumā minētajiem dokumentiem iesniegt arī citus dokumentus, kas apliecina pretendenta kvalifikāciju un tā spējas veikt iepirkumu. Tomēr atbilstoši Nolikuma 13.7.punktam, **no visiem prasībām atbilstošajiem piedāvājumiem** komisija izvēlēsies **piedāvājumu ar viszemāko cenu.**

**Jautājums:** Lūdzu palīdzēt mums izprast, vai 2 atsevišķas telpas mikroautobusā ir obligāta iepirkuma prasība? 13.lpp otrajā rindkopā ir vārds "vēlams", tomēr punkti 1.2.5. un 1.2.6. vedina domāt, ka prasība ir noteiktāka.

**Atbilde:** Iepirkuma nolikuma Tehniskās specifikācijas 11.-13.lpp. minēta vispārīga informācija, savukārt prasības minētas tehniskās specifikācijas 14.-21.lpp. Tehniskās specifikācijas 1.2.5.punktā ir noteikts, ka Pretendents nodrošina, ka mobilā vienība nodrošināta ar piemērotu aprīkojumu/telpu eksprestestu veikšanai (galds testa veikšanai, pietiekams apgaismojums, krēsls testa veicējam un klientam), savukārt 1.2.6.punktā ir noteikts, ka Pretendents nodrošina, ka mobilajā vienībā ir atbilstošs aprīkojums/telpa sociālā darbinieka pakalpojumu sniegšanai (krēsls darbiniekam un klientam). Pasūtītājs nav noteicis, ka mobilajā vienībā obligāti ir jābūt divām atsevišķām telpām. Pretendentam savā piedāvājumā ir jāapraksta šī aprīkojuma/telpu iekārtojums un kā tiks nodrošināta abu pakalpojumu sniegšana.

.